Bukit Bintang
**Bukit Bintang** ialah nama bagi kawasan beli-belah dan hiburan yang masyhur dan tumpuan pelancong di Kuala Lumpur, dan jalan yang melaluinya, Jalan Bukit Bintang. Kawasan ini menempatkan banyak sekali pusat beli-belah utama, kafe, kelab, kedai spesialti, dan sebagainya.

Geografi
--------

Kawasan Bukit Bintang dilalui tiga jalan utama: Jalan Bukit Bintang bermula dari Jalan Pudu dan bersimpangan dengan Jalan Sultan Ismail. Terdapat sebilangan hotel dan restoran yang terletak di Jalan Raja Chulan dan Jalan Tengkat Tong Shin. Tempat makan yang besar terdapat di Jalan Alor berdekatan Bukit Bintang, di mana para penjaja menawarkan maknan murah tetapi berkualiti tinggi dalam suasana yang senang beristirahat. Kawasan ini berhubung dengan Jalan Tengkat Tong Shin di mana struktur warisan berharga dari zaman silam Kuala Lumpur, dimodenkan menjadi kelab malam dan restoran di mana pelancong dan penduduk setempat bergaul membentuk suasana bandar yang berwarna-warni.

Penginapan
----------

Untuk kemudahan pengunjung luar, hotel disediakan untuk menawarkan penginapan daripada yang bajet rendah kepada yang mewah. Antara hotel-hotel mewah dalam Bukit Bintang ialah The Grand Millenium, JW Marriott, The Coronade, Westin, Ritz-Carlton, Parkroyal, Royale Bintang, Novotel dan Federal Hotel.

Beli-Belah
----------

Tidak dapat dinafikan bahawa Bukit Bintang adalah salah satu kawasan beli-belah utama di Kuala Lumpur, menawarkan pelbagai jenis barang-barangan untuk memenuhi segala citarasa dan kemampuan berbelanjaan. Pusat beli-belah utama di sini adalah:

* Plaza Bukit Bintang
* Plaza Imbi
* Fahrenheit 88
* Lot 10
* Plaza Low Yat
* StarHill Gallery
* Plaza Sungei Wang
* Pavilion KL

Laluan Bintang Walk terletak sepanjang barisan beli-belah di Jalan Bukit Bintang. Kawasan ini dibentuk sepanjang 5 tahun dahulu, menjadikannya salah satu tumpuan pelancong dan penduduk setempat dan kawasan beli-belah tersibuk. Kafe, restoran, kelab, kedai, pusat beli-belah dan lainlain lagi mengisi laluan ini. Pada hujung minggu, beribu-ribu orang melalui sini untuk mencapai pusat beli-belah yang lain dalam kawasan ini. Bintang Walk adalah tempat yang mendefinasikan budaya 'lepak' yang mudah merebak dalam masyarakat. Hampir kesemua acara maalm utama diadakan di sini seperti sambutan tahun baru dan Hari Kemerdekaan, serta pertunjukan fesyen, konsert dan parti jalanan.

Hiburan
-------

Terdapat sebilangan kafe dan kelab malam di Bukit Bintang. Antara penubuhan yang terpenting termasuk Nouva, Espanda, The Beach Club, Atmosphere, Hard Rock Cafe, Planet Hollywood, dan Zouk Club KL.

Pengangkutan
------------

Bukit Bintang boleh dicapai perkhidmatan teksi dan bas.
Selain itu, perkhidmatan monorel juga menempatkan empat stesen di dalam lingkungan kawasan Bukit Bintang: Hang Tuah, Imbi, Bukit Bintang dan Raja Chulan.

Sebuah lintasan selerak mula beroperasi di persimpangan jalan-jalan kawasan ini sejak 19 Jun 2021.

Rujukan
-------

1. ↑  Norafiza Jaafar (21 Jun 2021). "'Shibuya Crossing Tokyo' kini di Bukit Bintang". *Sinar Harian*.
2. ↑  Ravindran, Shalini (16 Jun 2021). "New Bukit Bintang scramble crossing to improve walkability". Star Metro. *The Star* (dalam bahasa Inggeris).

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Bukit Bintang*** |

* Senarai pusat beli-belah Diarkibkan 2006-06-19 di Wayback Machine
* Senarai hotel di pusat Kuala Lumpur Diarkibkan 2016-03-05 di Wayback Machine

| * l
* b
* s
Bendera Wilayah Persekutuan Wilayah Persekutuan Kuala Lumpur Bendera Kuala Lumpur |
| --- |
| Topik | 
* Sejarah
* Geografi
* Simbol
	+ Bendera
	+ Hari kelepasan
* Penduduk
* Pilihan raya
* Tarikan pelancong
	+ Metropolitan Lembah Klang
* Dewan Bandaraya Kuala Lumpur

 |
| Zon pembangunan | 
* 1. Sentul-Menjalara
* 2. Wangsa Maju-Maluri
* 3. Damansara-Penchala
* 4. Pusat Bandar
* 5. Bukit Jalil-Seputeh
* 6. Bandar Tun Razak-Sungai Besi

 |
| Daerah polis | 
* 1. Sentul
* 2. Wangsa Maju
* 3. Brickfields
* 4. Cheras
* 5. Dang Wangi

 |
| Bahagian pilihan raya | 

| * l
* b
* s
Wilayah Persekutuan Bahagian pilihan raya di Wilayah Persekutuan |
| --- |
| Kuala Lumpur | P114 Kepong · P115 Batu · P116 Wangsa Maju · P117 Segambut · P118 Setiawangsa · P119 Titiwangsa · P120 Bukit Bintang · P121 Lembah Pantai · P122 Seputeh · P123 Cheras · P124 Bandar Tun Razak |
| Putrajaya | P125 Putrajaya |
| Labuan | P166 Labuan |

 |
| 
* Laman Commons Commons
* Laman Wikisource Wikisource
* Kategori Category

 |